ભાજપ પાસે તેની પણ જવાબી દલીલ છે. પાર્ટીનુ કહેવુ છે કે ખેડુતોને બિયારણ અને ખાતરની વ્યવસ્થા સહકારી બેંકો મારફતે કરવામાં આવશે, આમ પણ વાવેતર માટેની કોઈ નક્કી તારીખ હોતી નથી. એક સમયગાળો હોય છે જેમાં વાવણીની પ્રક્રિયા પૂર્ણ કરવાની હોય છે. તેમાં એકાદ સપ્તાહ આઘો-પાછો થાય તેનાથી કંઈ ફરક પડતો નથી. મોટા ભાગના ખેડુતો દિવાળીની આજુબાજુના સમયમાં પોતાના ચોમાસુ પાક વેચીને તેની આવકમાંથી શિયાળુ પાકનુ વાવતેર કરતા હોય છે. ભાજપનુ કહેવુ છે કે ખેડુતોને એ વાતનો આનંદ છે કે મોદી સરકારે કાળા નાણાને અંકુશમાં લેવા માટે મોટો નિર્ણય કર્યો છે. અહીં વાત એ પણ છે કે સહકારી બેંકોમાં કાળાનાણાની તપાસની કોઈ સુવિધા નથી. જેથી આ બેંકોમાં નોટ બદલવાની અને જુની નોટ જમા કરાવવાની કામગીરી બંધ કરી દેવામાં આવેલી છે. જેનાથી કેટલીક સમસ્યાઓ સર્જાઈ રહી છે. ભાજપના નેતાઓનુ એ પણ કહેવુ છે કે લોકોને પડતી ત્કલીફો દુર થવામાં કેટલોક સમય લાગી શકે છે. ખુદ વડાપ્રધાન નરેન્દ્ર મોદી કહી ચુક્યા છે કે તકલીફો દુર થવામાં ૫૦ દિવસનો સમય લાગશે. સરકારે લોકોને પડતી તકલીફો દુર કરવા માટે અનેક પગલા લીધા છે. જેની અસર ધીમે ધીમે દેખાવા લાગશે. ખાસ કરીને એવા અંતરીયાળ વિસ્તારો કે જ્યાં બેંકોની સુવિધા નથી ત્યાં નવી નોટોને પહોચાડવાનુ કામ થોડુ મુશ્કેલ છે. પરંતુ ત્યાં મોબાઈલ-વાન મોકલવાની વ્યવસ્થા કરવામાં આવી રહી છે. ભાજપનુ માનવુ છે કે ઉત્તર પ્રદેશ વિધાનસભાની ચુંટણી નજીક આવે ત્યાં સુધીમાં તો સ્થિતી સાધારણ બની જશે. લોકોને પડતી મુશ્કેલીઓ દુર થઈ જશે.